open-index/open-wikipedia-markdown huggingface dataset:
মন্টি রোজা

**মন্টি রোজা** (ইতালীয় এবং জার্মান) আল্পস পর্বতমালার একটি তুষারাবৃত বৃহৎ পর্বত। মন্টি রোজার প্রধান পর্বতশীর্ষের নাম ডুফোরস্পিটজা। যিনি পর্বতশীর্ষটির প্রথম উচ্চতা পরিমাপ করেন, তার নাম অনুসারে এটির নামকরণ হয়েছে। এই শীর্ষটি সমুদ্রপৃষ্ঠ থেকে ৪৬৩৪ মিটার বা ১৫২০৩ ফুট উচ্চতায় অবস্থিত। মন্টি রোজা সুইজারল্যান্ডের সর্বোচ্চ পর্বত। আল্পস পর্বতমালায় উচ্চতার দিক থেকে এটি দ্বিতীয়। সুইজারল্যান্ড এবং ইতালীর সীমান্ত অঞ্চলে এটির অবস্থান। তবে এর প্রধান পর্বতশীর্ষ ডুফোরস্পিটজা সুইজারল্যান্ড অংশে অবস্থিত।

সুইস ভূতাত্ত্বিক এবং পর্যটক হোরেস বেনেডিক্ট অষ্টাদশ শতকে মন্টি রোজার উচ্চতা পরিমাপ করেন। ঊনবিংশ শতাব্দীর শুরুতে বেশ কয়েকটি প্রচেষ্টার পর ১৮৫৫ সালে প্রথমবারের মত সফলভাবে পর্বতশীর্ষে আরোহণ করেন ম্যাথুস ও ইয়োহানেস এবং তাদের দল। ঐ দলে আটজন পর্বতারোহী এবং তিনজন গাইড ছিলেন। তবে মন্টি রোজার পূর্ব পৃষ্ঠে প্রথমবারের মত আরোহণ করা হয় ১৮৭২ সালে।

প্রতি বছরের গ্রীষ্মে অনেক পর্বতারোহী এবং পর্যটক মন্টি রোজার পশ্চিম দিক থেকে শীর্ষে আরোহণের চেষ্টা করেন। এছাড়া পর্যটকেরা মন্টি রোজা থেকে ম্যাটারহর্ন পর্যন্ত বিস্তৃত আল্পস পর্বতশৃঙ্গ দেখার জন্যেও আসে।

## ভৌগোলিক অবস্থান ও বর্ণনা
মন্টি রোজা সুইজারল্যান্ডের ফ্যালিস ক্যান্টনের সীমান্ত ঘেষে অবস্থিত। এর অপর পাশে ইতালীর পিডমন্ট। তবে মন্টি রোজার পর্বতশীর্ষ ডুফোরস্পিটজা সুইজারলান্ডেই অবস্থিত। সুইজারল্যান্ডের সেরম্যাট শহরে এটির অবস্থান। সবচেয়ে কাছের জনবসতি ইতালীতে অবস্থিত। পর্বতের বিপরীত দুই পাশের প্রাকৃতিক অবস্থা বেশ ভিন্ন। সুইজারল্যান্ড অংশ হিমবাহে ঢাকা। এই অঞ্চলে জনবসতি নেই বললেই চলে। পর্বতের পূর্ব অংশ, অর্থাৎ ইতালীত অংশে ২৪০০ মিটার উচ্চ খাড়া পর্বতপৃষ্ঠ অবস্থিত, যার অপর পাসে মাকুগনাগা গ্রাম রয়েছে।

মন্টি রোজা পর্বতটির অধিকাংশ অংশ তুষারে আবৃত। কেবল এর শীর্ষটি কঠিন পাথরে ঢাকা। ইতালীয় অংশের সর্বোচ্চ শীর্ষ হল গ্রেন্সগিপফেল। মূল পর্বতমালার বাহিরে মন্টি রোজাই আল্পস-এর সর্বোচ্চ শৃঙ্গ। 
ম্যাটার উপত্যকা ঘিরে অবস্থান করা পাহাড়গুলোড় মধ্যে মন্টি রোজাই সর্বোচ্চ উচ্চতাবিশিষ্ট। এর পশ্চিমে লিস্কাম্, সভিলিংগ, ব্রাইটহর্ন এবং ম্যাটারহর্ন পর্বত অবস্থিত। উত্তরে ভাইসহর্ন এবং ডম পর্বতের অবস্থান। মন্টি রোজার উত্তর-পশ্চিমে ৮ ক্লোমিটার দূরের গোর্নেরগ্র্যাট শীর্ষটিতে পর্যটক ও দর্শকরা বেশি আসে মন্টি রোজার দৃশ্য উপভোগ করতে। এই শীর্ষের উচ্চতা প্রায় ৩১০০ মিটার এবং সেরম্যাট শহর থেকে ট্রেনে এখানে পৌছানো যায়।

## প্যানোরামা

## তথ্যসূত্র

## বহিঃসংযোগ

* ডুফোরস্পিটজা - SummitPost.org
* ডুফোরস্পিটজা - Hikr.org
* ৩৬০ ডিগ্রী প্যানোরমা

বিষয়শ্রেণী:সুইজারল্যান্ডের পর্বত
বিষয়শ্রেণী:আল্পস পর্বতমালার পর্বত
বিষয়শ্রেণী:আল্পস পর্বতমালা
গোখরা লিলি

**গোখরা লিলি** বা **ক্যালিফোর্নিয়া [[কলসী উদ্ভিদ]]**, (বৈজ্ঞানিক নাম: *Darlingtonia californica*) (), হচ্ছে মাংসাশী উদ্ভিদের একটি প্রজাতি, Sarraceniaceae পরিবারের *Darlingtonia* গণের একমাত্র উদ্ভিদ। এটি উত্তর ক্যালিফোর্নিয়া ও ওরিগন রাজ্যের স্থানীয় উদ্ভিদ। প্রাপ্যতার দুর্লভতার কারণে এটি একটি অসাধারণ হিসেবে বিবেচ্য। গাছটি দেখতে অবিকল ফণা তোলা গোখরা সাপের মতই। আর এদের স্বভাবটাও কিন্তু আগ্রাসী ধরনের। কলসী উদ্ভিদের মতোই এরা মাংসাশী গাছ। অর্থাৎ বিশেষ কায়দায় পোকামাকড় শিকার করে এরা খাদ্যগ্রহণ করে থাকে।

## তথ্যসূত্র

## বহিঃসংযোগ

* Jepson Manual treatment for ''Darlingtonia californica''
*Calflora Database: ''Darlingtonia californica''
*USDA Plants Profile for ''Darlingtonia californica'' (California pitcherplant)
*Darlingtonia State Natural Site
*Beautiful photography and extensive information about Darlingtonia
*Botanical Society of America, ''Darlingtonia californica'' - the cobra lily
*''Darlingtonia californica'' — U.C. Photo gallery

বিষয়শ্রেণী:ক্যালিফোর্নিয়ার উদ্ভিদ
বিষয়শ্রেণী:ওরেগনের উদ্ভিদ
মাইক হুইটনি

**মাইকেল রয় হুইটনি** (; জন্ম: ২৪ ফেব্রুয়ারি, ১৯৫৯) নিউ সাউথ ওয়েলসের সারে হিলস এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। বর্তমানে **মাইক হুইটনি** অস্ট্রেলীয় টেলিভিশনে কাজ করছেন। ১৯৮১ থেকে ১৯৯৩ সালের মধ্যবর্তী সময়কালে অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছিলেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলে প্রতিনিধিত্ব করেছেন। দলে তিনি মূলতঃ বামহাতি ফাস্ট বোলার হিসেবে অংশ নিতেন। এছাড়াও, ডানহাতে নিচেরসারিতে ব্যাটিং করতেন তিনি।

## খেলোয়াড়ী জীবন
সমগ্র খেলোয়াড়ী জীবনে বারোটি টেস্ট ও আটত্রিশটি ওডিআইয়ে অংশ নিয়েছেন মাইক হুইটনি। ১৩ আগস্ট, ১৯৮১ তারিখে ওল্ড ট্রাফোর্ডে অনুষ্ঠিত স্বাগতিক ইংল্যান্ডের বিপক্ষে তার টেস্ট অভিষেক ঘটে। কাউন্টি ক্রিকেটে গ্লচেস্টারশায়ার দলে থাকাকালীন আঘাতপ্রাপ্ত খেলোয়াড়ের পরিবর্তে সফরকারী অস্ট্রেলীয় দলে অন্তর্ভুক্ত হন। এরপর তিনি প্রায় ছয় বছর দলের বাইরে ছিলেন।

১৯৮০-এর দশকের শেষার্ধ্ব থেকে ১৯৯০-এর দশকের সূচনালগ্ন পর্যন্ত অস্ট্রেলিয়া দলের পক্ষে তিনি তার সবগুলো খেলায় অংশগ্রহণ করেছেন। কিন্তু জাতীয় দলে থাকাকালীন দীর্ঘ খেলোয়াড়ী জীবনে ১২ টেস্টের বেশি খেলতে পারেননি। ১৯৯২ সালে ভারতের বিপক্ষে তিন টেস্টের সিরিজে ১৭ উইকেট পান।

১৯৯২ সালের ক্রিকেট বিশ্বকাপে অস্ট্রেলিয়া দলের সবচেয়ে মিতব্যয়ী বোলারের মর্যাদা পেয়েছেন।

## অবসর
ক্রিকেট জীবন থেকে অবসর নেয়ার পর টেলিভিশনে কাজ করছেন। নিউ সাউথ ওয়েলসের সিডনি উইকএন্ডার অনুষ্ঠানে উপস্থাপনার কাজে নিয়োজিত রয়েছেন হুইটনি। এছাড়াও, ইন্ডিয়ান ক্রিকেট লীগের ধারাভাষ্যকার দলেরও সদস্য ছিলেন তিনি। ১৯৯৫ সাল পর্যন্ত তিনি তার খেলোয়াড়ী জীবন ও ভ্রমণ সম্পর্কে আত্মজীবনীমূলক গ্রন্থ প্রকাশ করেন।

২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন কর্তৃপক্ষ আজীবন সদস্যরূপে অন্তর্ভুক্ত করে।

## তথ্যসূত্র

## আরও দেখুন
* হিউ টেফিল্ড
* ট্রেভর চ্যাপেল
* ১৯৯২ ক্রিকেট বিশ্বকাপ
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
* 

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলীয় টেলিভিশন ব্যক্তিত্ব
বিষয়শ্রেণী:এম পার্কিনসন বিশ্ব একাদশের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:ডি. বি. ক্লোজ একাদশের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:মেম্বার্স অব দি অর্ডার অব অস্ট্রেলিয়া
বিষয়শ্রেণী:সিডনি থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
গিচিন ফুনাকোশি

শোতোকান কারাতের প্রতিষ্ঠাতা, যা কারাতের সবচেয়ে পরিচিত স্টাইল, তাকে বলা হয় "আধুনিক কারাতের জনক/পিতা"। আনকো ইতোসু থেকে শিক্ষাপ্রাপ্ত গ্র্যান্ডমাস্টার ওকিনিয়ানদের মধ্যে তিনি একজন ছিলেন। তিনি ১৯২২ সালে কারাতেকে জাপানের মূল ভূমির সাথে পরিচিত করান। তিনি জাপানের বিভিন্ন বিশ্ববিদ্যালয়ে কারাতে শিক্ষা দেন এবং ১৯৪৯ সালে "জাপান কারাতে এসোসিয়েশন" প্রতিষ্ঠার পর এর সম্মানিত প্রধানের পদ গ্রহণ করেন।

## প্রকাশনা
*
*
*
*
*

## তথ্যসূত্র

 

বিষয়শ্রেণী:১৮৬৮-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:মার্শাল আর্ট স্কুলের প্রতিষ্ঠাতা
বিষয়শ্রেণী:মার্শাল আর্ট লেখক
বিষয়শ্রেণী:Okinawan karateka
বিষয়শ্রেণী:Shotokan practitioners
বিষয়শ্রেণী:১৯৫৭-এ মৃত্যু
ব্রাইটহর্ন

**ব্রাইটহর্ন** আল্পস পর্বতমালার সুইজারল্যান্ড ও ইতালি সীমান্তে অবস্থিত একটি পর্বত। এর উচ্চতা ৪,১৬৪ মিটার। আল্পস পর্বতমালার মূল চেইনে এটির অবস্থান। ম্যাটারহর্ন এবং মন্টি রোজা পর্বতের মাঝে ব্রাইটহর্ন পর্বতটি অবস্থিত। পর্বতের অধিকাংশ অংশ তুষারে আবৃত। এর একাধিক পর্বতশীর্ষ রয়েছে। তবে সবক’টিই মূল শীর্ষের পূর্বে অবস্থিত। শীর্ষগুলোর নাম সেন্ট্রাল ব্রাইটহর্ন, ইস্টার্ণ ব্রাইটহর্ন, ব্রাইটহর্ন সভিলিংগে এবং রোসিয়ে নেরা। মূল শীর্ষটি ওয়েস্টার্ন ব্রাইটহর্ন নামে পরিচিত। ব্রাইটহর্ন পর্বতের কাছে অবস্থিত জনবসতি হল সেরম্যাট ও সেন্ট জ্যাককুইস শহর।

আল্পস পর্বতশৃঙ্গসমূহের মধ্যে ব্রাইটহর্নকেই সবচেয়ে সহজে আরোহণযোগ্য পর্বত হিসেবে বিবেচনা করা হয়। এর কারণ অবশ্য পর্বতটির প্রায় ৩,৮২০ মিটার উচ্চতায় একটি কেবল-কার পর্যটক ও পর্বতারোহীদের নিয়ে যায়। সেরম্যাট শহর থেকে এই কেবল-কারটি যাত্রা শুরু করে। তবে ব্রাইটহর্নে আরোহণের মূল গতিপথ ইতালীয় অংশ থেকে শুরু হয়। তবে খারাপ আবহাওয়া বিবেচনায় না নিলে অনভিজ্ঞ পর্বতারোহীরা দুর্যোগের সম্মুখীন হতে পারে।

১৮১৩ সালে ব্রাইটহর্নে সর্বপ্রথম আরোহণ করেন হেনরি মেনার্ড, জোসেফ মেরি, ইয়ান গ্র্যাস, ইয়ান এরিন এবং এয়ান জ্যাকুইস এরিন।

## তথ্যসূত্র

## বহিঃসংযোগ

*ব্রাইটহর্ন - SummitPost
*ব্রাইটহর্ন - Peakware - photos
*ব্রাইটহর্ন - 4000er.de

বিষয়শ্রেণী:সুইজারল্যান্ডের পর্বত
বিষয়শ্রেণী:ইতালির পর্বত
বিষয়শ্রেণী:আল্পস পর্বতমালার পর্বত
ভাইসহর্ন

**ভাইসহর্ন** সুইজারল্যান্ডে অবস্থিত আল্পস পর্বতমালার একটি পর্বত। এর উচ্চতা ৪৫০৬ মিটার। এটি আল্পস পর্বতমালার অন্যতম প্রধান শৃঙ্গ। পার্শ্ববর্তি ম্যাটারহর্ন পর্বতের চেয়ে এটির উচ্চতা প্রায় ৩০ মিটার বেশি। এটিতে প্রথম আরোহণ করা হয় ১৮৬১ সালে। প্রথম আরোহণকারীর নাম জন টিনড্যাল, তার সাথে গাইড হিসেবে জে.জে. বেন্যান এবং উলরিখ ভেঙার ছিলেন।

সুইজারল্যান্ডের ফালাইস ক্যান্টনে ভাইসহর্নের অবস্থান। ডম পর্বতের পরে আল্পস পর্বত্তমালার মূল চেইনের বাহিরে ভাইসহর্নের উচ্চতা সর্বাধিক। সেরম্যাট শহরেকে ঘিরে অবস্থান করা বেশ কয়েকটি আল্পস পর্বতশৃঙ্গের মধ্যে ভাইসহর্ন অন্যতম। এর পাশে ডেন্ট ব্ল্যাঙ্খা, ডেন্ট হের্যািন্স, ম্যাটারহর্ন এবং মন্টি রোজা পর্বত অবস্থিত।

## ভৌগোলিক বৈশিষ্ট্য
ভাইসহর্ন পর্বতটির আকার অনেকটা পিরামিডেরন্যায়। এর শীর্ষ থেকে তিনটি খাড়া পৃষ্ঠ নিচে নেমে গেছে। এর মধ্যে দুইটি পৃষ্ঠ প্রায় উল্লম্ব। পর্বতের উত্তর ও পূর্ব পৃষ্ঠের মাঝে একটি হিমবাহ রয়েছে। এটি বিস হিমবাহ নামে পরিচিত। এই হিমবাহটি পর্বতশৃঙ্গের সাথে যুক্ত। ভাইসহর্নের পূর্ব ও দক্ষিণ পৃষ্ঠের মাঝে শ্যালি হিমবাহ অবস্থিত। এই হিমবাহ জুড়ে অনেক পাথরখন্ড রয়েছে। এগুলো হিমবাহের খাড়া পৃষ্ঠের অধিকাংশ এলাকা জুড়ে রয়েছে।

## তথ্যসূত্র

## বহিঃসংযোগ

* Weisshorn on Summitpost
* The Weisshorn on PeakWare
* The Weisshorn on MountWiki
* The Weisshorn on 4000ers

বিষয়শ্রেণী:সুইজারল্যান্ডের পর্বত
বিষয়শ্রেণী:আল্পস পর্বতমালার পর্বত
লালমনিরহাট জেলা জাদুঘর

**লালমনিরহাট জেলা জাদুঘর** বাংলাদেশের লালমনিরহাট জেলায় অবস্থিত একটি জাদুঘর। উত্তরের সীমান্তের এই জেলাটির এবং আশপাশের জেলাসমূহের প্রাচীন ইতিহাস-ঐতিহ্য-সংস্কৃতির স্মৃতি সংগ্রহ এবং সংরক্ষণসমূহ বর্তমান ও আগামী প্রজন্মের সামনে উপস্থাপনের জন্য এ জাদুঘরটি গড়ে তোলা হয়েছে। 

## অবস্থান
লালমনিরহাট জেলা শহরের পূর্ব থানাপাড়ায় এই জাদুঘরটি অবস্থিত।

## ইতিহাস
লালমনিরহাট জেলার ইতিহাস-ঐতিহ্যকে সংরক্ষণ এবং সবার সামনে উপস্থাপন করার লক্ষে তরুন গবেষক ও লেখক আশরাফুজ্জামান একটি জাদুঘর প্রতিষ্ঠার উদ্যোগ গ্রহণ করেন। তিনি নিজ জেলা শহরের পূর্ব থানাপাড়াস্থ নিজ বাড়ি সবুজ নীড়ে ২০০৩ সালের ১৮ মে 'লালমনিরহাট  জেলা জাদুঘর' নামে একটি সংগ্রহশালার সূচনা করেন।

## সংগ্রহশালা
এই সংগ্রহশালায় সংরক্ষিত আছে ৩৫০ রকমের প্রাচীন ও আধুনিক মুদ্রা, বিভিন্ন তৈজসপত্র, বাদ্যযন্ত্র, অলঙ্কার, মুক্তিযুদ্ধের স্মৃতি, প্রাচীন দলিল, পুঁথি, পাণ্ডুলিপি, দুই হাজার গ্রন্থ, স্মরণিকা, পত্রপত্রিকা, কীর্তিমান ব্যক্তিবর্গের ছবি ও পরিচিতিসহ নানা ঐতিহাসিক উপকরণ।

## সম্মাননা
দেশের বিভিন্ন ক্ষেত্রে অবদান রাখার জন্য দেশের বিভিন্ন গুণী ব্যক্তিকে লালমনিরহাট জেলা জাদুঘর সম্মাননা প্রদান করা হয়ে থাকে।

## তথ্যসূত্র

## বহিঃসংযোগ

বিষয়শ্রেণী:রংপুর বিভাগের জাদুঘর
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:বাংলাদেশের স্থানীয় জাদুঘর
বিষয়শ্রেণী:বাংলাদেশের ইতিহাস
বিষয়শ্রেণী:২০০৩-এ প্রতিষ্ঠিত জাদুঘর
নারোদনায়া পর্বত

মাউন্ট নারোদনায়া রাশিয়ার ইউরাল পর্বতমালার সবোর্চ্চ শৃঙ্গ।

## ইতিহাস
এই পর্বত মালাটির উচ্চতা ১৯১৭ সালে পরিমাপ করা হয়।

## তথ্যসূত্র
তামাবিল

thumb|তামাবিল সীমান্ত।
**তামাবিল** হচ্ছে বাংলাদেশের সিলেট অঞ্চলের সীমান্তবর্তী একটি এলাকা, যা জাফলং যাবার ৪ কিলোমিটার আগে অবস্থিত। এখান থেকে ভারতের পাহাড়, ঝর্ণা ছাড়াও  অনেক দর্শনীয় স্থান অবলোকন করা যায়। তামাবিলের সবচেয়ে কাছের নদীটির নাম তাইরঙ্গল।

## অবস্থান
সিলেটের সীমান্তবর্তী গোয়াইনঘাট উপজেলায় তামাবিল অবস্থিত। বাংলাদেশের সিলেট শহর থেকে ৫৪ কিলোমিটার দূরে অবস্থিত তামাবিল হচ্ছে সিলেট-শিলং সড়কের একটি সীমান্ত চৌকি। এটি বাংলাদেশ এবং ভারতের মেঘালয় রাজ্যের মধ্যে অবস্থিত। শিলিং থেকে এর দুরত্ব ৮২ কিলোমিটার এবং ঢাকা থেকে ৩০০ কিলোমিটার।

## দর্শনীয় স্থান
তামাবিল  বাংলাদেশের সীমান্তবর্তী এলাকা  হওয়ায় এখান থেকে সরাসরি ভারতের পাহাড়, পর্বত, ঝর্ণা, জলপ্রপাত দেখা যায়। সীমান্তের ওপারে অনেক গুলো জলপ্রপাত রয়েছে এই জলপ্রপাত গুলো বিকাল বেলা ও গোধূলির সময় দেখতে চমৎকার লাগে। নয়নাভিরাম এসব দৃশ্য দেখতে প্রতিদিন শত শত দর্শনার্থী ভিড় জমায় তামাবিল সীমান্তে। কয়লা ও সাদা পাথর সহ অন্যান্য পাথর এই স্থলবন্দর দিয়ে ভারত থেকে আমদানি করা হয় যা সমগ্র বাংলাদেশের বিভিন্ন জায়গায় স্থলপথ এর মাধ্যমে সরবরাহ করা হয় ,এটি বাংলাদেশের শেষ বাড়ি, যা বাংলাদেশ–ভারত সীমান্তে অবস্থিত, এবং জৈন্তা হিল রিসোর্টের জন্য বিখ্যাত।

## চিত্রসম্ভার


Tamabil land port 04.jpg|তামাবিল স্থল বন্দর
Sylhet-tamabil-border.jpg|সীমান্ত এলাকা
Jainta Hill Resort, Tamabil (01).jpg|জৈন্তা হিল রিসোর্ট
The Last House of Bangladesh, Sylhet (01).jpg|বাংলাদেশের শেষ বাড়ি
Truck of India with coal waiting Near Tamabil Border Sylhet Bangladesh.JPG|সীমান্তে অপেক্ষারত কয়লার গাড়ি
Natural scene of Tamabil.jpg|তামাবিলের পাহাড়ি এলাকা


## আরও দেখুন
* তামাবিল স্থল বন্দর

## তথ্যসূত্র

বিষয়শ্রেণী:বাংলাদেশের সীমান্ত
বিষয়শ্রেণী:সিলেট জেলা
খতিয়ান

**খতিয়ান** হচ্ছে একটি হিসাবনিকাশের পাকা বইতে প্রতিষ্ঠানের যাবতীয় লেনদেনগুলোর বিভন্ন প্রকার পক্ষসমূহকে পৃথক পৃথক শিরোনামের আওতায় শ্রেনীবদ্ধভাবে এবং সংক্ষিপ্তকারে লিপিবদ্ধ করা। এক কথায় খতিয়ান হচ্ছে একটি প্রতিষ্ঠানের সকল হিসাবের সমষ্টিগত রুপ। তবে বাংলাদেশে হিসেবের বই ছাড়া জমির মালিকানার বিবরণকেও খতিয়ান বলা হয়।

## সংক্ষিপ্ত বিবরণ

### খতিয়ানের ছক
*সাধারণ ছক
*আদর্শ বা চলমান জের ছক দেখাও

### খতিয়ানের শ্রেনীবিভাগ
*সাধারণ খতিয়ান
*সহকারী খতিয়ান

## আরও দেখুন
*হিসাবরক্ষণ
*বিশেষ জাবেদা
*ডেবিট এবং ক্রেডিট

## বিবৃতি

## তথ্যসূত্র

* 

## আরও পড়ুন
* Business Owner's Toolkit: General Ledger. (n.d.). Business Owner's Toolkit. Retrieved March 29, 2011, from https://web.archive.org/web/20120315040905/http://www.toolkit.com/small_business_guide/sbg.aspx?nid=P06_1450
* General Ledger Entries. (n.d.). NetMBA Business Knowledge Center. Retrieved March 30, 2011, from http://www.netmba.com/accounting/fin/process/ledger/
* General Ledger: Small Business Accounting . (n.d.). Starting a Small Business - BusinessTown Small Business Assistance. Retrieved March 31, 2011, from https://web.archive.org/web/20150108165323/http://www.businesstown.com/accounting/basic-general.asp

## বহিঃসংযোগ

বিষয়শ্রেণী:হিসাবরক্ষণ জাবেদা ও খতিয়ান
বীরশ্রেষ্ঠ মোস্তফা কামাল স্মৃতি জাদুঘর

বীরশ্রেষ্ঠ মোহাম্মদ মোস্তাফা কামালের   স্মৃতি ধরে রাখার জন্য  ২০০৮ সালের শুরুর দিকে  বীরশ্রেষ্ঠ সিপাহি মোহাম্মদ মোস্তফা কামাল স্মৃতি জাদুঘর ও গ্রন্থাগারটি স্থাপিত হয়।

## অবস্থান
ভোলা শহর থেকে প্রায় সাত কিলোমিটার দূরে আলীনগর ইউনিয়নের মোস্তফা নগরে বীরশ্রেষ্ঠ মোস্তফা কামাল স্মৃতি জাদুঘর ও গ্রন্থাগারটি অবস্থিত।

## ইতিহাস
সাতজন বীরশ্রেষ্ঠ ও তিনজন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়।

## বিবরণ
জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়, বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই। বইয়ের পাশাপাশি পড়ার জন্য বড় মিলনায়তনকক্ষে ছোট ছোট টেবিল সাজানো আছে। সাজানো বইয়ের এক পাশে রয়েছে বীরশ্রেষ্ঠর ব্যবহূত সামগ্রী আর ছবি। বই ছাড়াও এই পাঠাগারে রয়েছে প্রতিদিনের জাতীয় দৈনিক পড়ার সুযোগ।

## সময়সূচী
সরকারী ছুটির দিন ছাড়া জাদুঘরটি প্রতিদিন সকাল ১০টা থেকে বিকাল ৪ টা পর্যন্ত সকলের জন্য উন্মুক্ত থাকে।

## তথ্যসূত্র

## বহিঃসংযোগ

বিষয়শ্রেণী:বরিশাল বিভাগের জাদুঘর
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:মোস্তফা কামাল (বীরশ্রেষ্ঠ)
বিষয়শ্রেণী:ভোলা জেলার দর্শনীয় স্থান
বিষয়শ্রেণী:ভোলা জেলার ভবন ও স্থাপনা
বিষয়শ্রেণী:ভোলা সদর উপজেলা
বিষয়শ্রেণী:ভোলা জেলার শিক্ষাব্যবস্থা
বিষয়শ্রেণী:বাংলাদেশের গ্রন্থাগার
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:২০০৮-এ প্রতিষ্ঠিত জাদুঘর
শ্রেকহর্ন

**শ্রেকহর্ন** (জার্মান ভাষায়: Schreckhorn) সুইজারল্যান্ডে অবস্থিত আল্পস পর্বতমালার একটি পর্বত। এটির উচ্চতা ৪০৭৮ মিটার। এটি বেয়ার্নে ক্যান্টন এর সর্বোচ্চ পর্বত। এছাড়া ইউরোপ এবং আল্পস পর্বতমালার সর্বাধিক উত্তরের চার হাজার মিটার উচ্চতাবিশিষ্ট পর্বত এটি।

## ভৌগোলিক বৈশিষ্ট্য
সুইজারল্যান্ডের গ্রিনডেনভাল্ড গ্রাম থেকে ১০ কিলোমিটার দক্ষিণ-পশ্চিমে অবস্থিত শ্রেকহর্ন। এর দুইপাশে আপার ও লোয়ার গ্রিনডেলভাল্ড হিমবাহ অবস্থিত। এই অঞ্চলে জনবসতি নেই বললেই চলে। বিস্তীর্ণ অঞ্চল হিমবাহ দ্বারা পরিবেষ্টিত। লাউটারারহর্ন শৃঙ্গটি শ্রেকহর্ন থেকে খুব নিকটে অবস্থিত এবং এটির উচ্চতাও শ্রেকহর্নের প্রায় সমান। বেয়ার্নিজ আল্পসের সর্বোচ্চ শৃঙ্গ ফিন্সটারারহর্ন, শ্রেকহর্ন থেকে ১০ কিলোমিটার দক্ষিণে।

## পর্বতারোহণ ইতিহাস
থাম্ব|শ্রেকহর্ন পর্বতের একটি দৃশ্য।
১৮৬১ সালে সর্বপ্রথম লেস্লি স্টেফেন শ্রেকহর্নের শীর্ষে আরোহণ করেন। তাঁর দলে আরো ছিলেন উলরিখ কাউফম্যান, ক্রিশ্চিয়ান মাইকেল এবং পিটার মাইকেল। তাদের ব্যবহৃত গতিপথ পরবর্তি পঞ্চাশ বছর ধরে ব্যবহৃত হলেও বর্তমানে কদাচিৎ ব্যবহার করা হয়।

ধারণা করা হয় এর আগেও সুইজারল্যান্ডের প্রকৃতিবিশেষজ্ঞ ইয়োসেফ হুগি ১৮২৮ সালে শ্রেকহর্ন শীর্ষে আরোহণ করেন এবং ভূতাত্ত্বিক পিয়েরে ইয়ান এডওয়ার্ড ডেসোর ও তাঁর দল ১৮৪২ সালে এই অভিযান চালান। তবে ডেসোর পরবর্তিকালে লিখেছেন যে তারা সম্ভবত ভুল করে লাউটারারহর্নের একটি শীর্ষে আরোহণ করেছেন। 
১৯০২ সালের জুলাই-এ দক্ষিণ-পশ্চিম পার্শ্ব দিয়ে শ্রেকহর্নে সর্বপ্রথম আরোহণ করেন জন উইক্স, এডওয়ার্ড ব্র্যানবি এবং ক্লাউডি উইলসন। তারা খুব খাড়া পার্শ্ব দিয়ে কোনরকম স্থানীয়দের সাহায্য ছাড়াই শীর্ষে উঠতে চেয়েছিলেন এবং এক্ষেত্রে তারা সফলও হয়েছিলেন। এই গতিপথটিই বর্তমানে পর্বতারোহীরা বেশি ব্যবহার করে।

শ্রেকহর্নের উত্তর-পশ্চিম পার্শ্ব দিয়ে সর্বপ্রথম আরোহণ করেন জন স্ট্যাফোর্ড অ্যান্ডারসন এবং জর্জ বেকার। তাদের সহযোগী ছিলেন উলরিখ আল্মের এবং আলোয়েস পলিঙ্গার। ১৮৮৩ সালের অগাস্টে তারা এই অভিযান চালান।

## তথ্যসূত্র

* Dumler, Helmut and Willi P. Burkhardt, *The High Mountains of the Alps*, London: Diadem, 1994
* Engel, Claire: *Mountaineering in the Alps*, London: George Allen and Unwin, 1971

## বহিঃসংযোগ

* The Schreckhorn on SummitPost
* Sunset on the Schreckhorn
* Paragliding around the Schreckhorn
* Schreckhorn in beautiful evening light
* Schreckhorn reflected in the Bachalpsee

বিষয়শ্রেণী:সুইজারল্যান্ডের পর্বত
বিষয়শ্রেণী:আল্পস পর্বতমালার পর্বত
দ্য পার্ক চেন্নাই

**দ্য পার্ক চেন্নাই** হলো ভারতের পাঁচ তারা বিলাসবহুল&nbsp;হোটেলগুলোর মধ্যে অন্যতম একটি যেটা চেন্নাইয়ের আন্না সালাই অঞ্চলে অবস্থিত। এপিজে সুরেন্দ্র গ্রুঅএর এই হোটেলটি প্রায় ১,০০০ মিলিয়ন টাকার বিনিয়োগে ১৫ই মে ২০০২ সালে খোলা হয়।

## ইতিহাস
আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উৎপাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন।

হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল।
## দি হোটেল
এই শিল্প-ধারণা যুক্ত বুটিক হোটেলটিতে&nbsp; ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে।

## পুরস্কার
২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়।

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:২০০২-এ প্রতিষ্ঠিত হোটেল
বিষয়শ্রেণী:চেন্নাইয়ের হোটেল
বিষয়শ্রেণী:চেন্নাইয়ের গগনচুম্বী হোটেল
ভাইসমিস

**ভাইসমিস** (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।

ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।

## পর্বতারোহণ

ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।

ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন।

## আরো পড়ুন
* Dumler, Helmut and Willi P. Burkhardt, *The High Mountains of the Alps*, London: Diadem, 1994

## তথ্যসূত্র

## বহিঃসংযোগ

* ভাইসমিস - Distantpeak.com
* ভাইসমিস - SummitPost
* ভাইসমিসে আরোহণের গতিপথের বর্ণনা

বিষয়শ্রেণী:সুইজারল্যান্ডের পর্বত
বিষয়শ্রেণী:আল্পস পর্বতমালার পর্বত
ঋজুক জলপ্রপাত

**ঋজুক জলপ্রপাত** বা **ঋজুক ঝর্ণা** বাংলাদেশের বান্দরবান জেলার রুমা উপজেলায় অবস্থিত একটি প্রাকৃতিক জলপ্রপাত।

## ভৌগোলিক অবস্থান
এই জলপ্রপাতটি বান্দরবান শহর থেকে ৬৬ কিলোমিটার দূরে এবং রুমা উপজেলা থেকে ৭ কিলোমিটার দূরে পান্তলা মৌজায় অবস্থিত। প্রায় ৩০০ ফুট উচ্চতা হতে জলধারা '''সাঙ্গু''' নদীতে প্রবাহিত হয়।

## বৈশিষ্ট্য
এই জলপ্রপাতে সারা বছর পানি থাকে। তবে, জুলাই- আগস্ট মাসে জলপ্রবাহ সব থেকে বেশি থাকে। এ জলপ্রপাতের পানি শীতল।

## আরও দেখুন
* বাংলাদেশের জলপ্রপাতসমূহের তালিকা।

## তথ্যসূত্র

## বহিঃসংযোগ

* বান্দরবান জেলার সরকারি ওয়েব ।

বিষয়শ্রেণী:বাংলাদেশের জলপ্রপাত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:রুমা উপজেলা
বিষয়শ্রেণী:বান্দরবান জেলার ভূগোল
মার্চেন্ট ডি ল্যাঞ্জ

**মার্চেন্ট ডি ল্যাঞ্জ** (জন্ম: ১৩ অক্টোবর, ১৯৯০) ট্রান্সভাল প্রদেশের তানিন এলাকায় জন্মগ্রহণকারী দক্ষিণ আফ্রিকার ক্রিকেটার। দক্ষিণ আফ্রিকা ক্রিকেট দলের অন্যতম সদস্য হিসেবে তিনি ডানহাতি ফাস্ট বোলিং করে থাকেন। এছাড়াও, নিচের সারির কার্যকরী ব্যাটসম্যান হিসেবে ডানহাতে ব্যাটিং করেন।

ডি ল্যাঞ্জ দীর্ঘদেহী ডানহাতি ফাস্ট বোলার। সুইং ও নিখুঁত বোলিংয়ে দক্ষ তিনি। ক্রিকেট জীবনে প্রবেশের পূর্বে বর্শানিক্ষেপকারক ছিলেন। এরফলে স্বল্পপাল্লার দৌঁড় প্রয়োগেই নিয়মিতভাবে ১৪৫-১৫০ কিমি/ঘ গতিবেগে নিয়মিতভাবে বোলিং করতে সক্ষমতা দেখাচ্ছেন।

## খেলোয়াড় জীবন
প্রথম-শ্রেণীর ক্রিকেটে অভিজ্ঞতা কম থাকা স্বত্ত্বেও তাকে শ্রীলঙ্কার বিপক্ষে অন্তর্ভুক্ত করা হয়। ভার্নন ফিল্যান্ডারের আঘাতপ্রাপ্তির ফলে তাকে শেষ মুহুর্তে দ্বিতীয় টেস্টে অভিষিক্ত করা হয়। তিনি এর যোগ্য জবাব দেন ও খেলায় তিনি ১২৬ রানে ৮ উইকেট পান। তন্মধ্যে প্রথম ইনিংসেই ৭/৮১ পান। তার এ বোলিং পরিসংখ্যান ২০১১ সালের টেস্ট ক্রিকেটে সেরা ছিল।

১৯ ফেব্রুয়ারি, ২০১২ তারিখে হ্যামিল্টনে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে। খেলায় তিনি মার্টিন গাপটিলের উইকেট পেয়েছিলেন।

## তথ্যসূত্র

## বহিঃসংযোগ
* 
* 
* player profile of marchant-de-lange

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:যুক্তরাজ্যে অভিবাসনকারী দক্ষিণ আফ্রিকান
বিষয়শ্রেণী:টাইটান্সের ক্রিকেটার
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ইস্টার্নসের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:ফ্রি স্টেটের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বিষয়শ্রেণী:ডাম্বুলা আউরার ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:ডারবান হিটের ক্রিকেটার
বর্শা নিক্ষেপ

**বর্শা নিক্ষেপ** ট্র্যাক অ্যান্ড ফিল্ডের একটি ক্রীড়াবিভাগ যাতে হাল্কা নকশার তৈরি বর্শা ব্যবহৃত হয়। এ ক্রীড়াবিভাগের প্রধান উপকরণ হিসেবে রয়েছে বর্শা। এটি  দৈর্ঘ্যের হয়ে থাকে। যিনি বা যে ক্রীড়াবিদ এ বর্শা ব্যবহার করে ক্রীড়াশৈলী প্রদর্শন করেন, তিনি *বর্শানিক্ষেপকারক* নামে পরিচিতি পান। বর্শা নিক্ষেপকারী দৌঁড়ের সাহায্যে গতিপ্রাপ্ত হয়ে পূর্ব-নির্ধারিত ও নির্দিষ্ট স্থানে বর্শাটিকে নিক্ষেপ করে থাকেন। পুরুষদের ডেকাথলন ও মহিলাদের হেপ্টাথলন বিভাগে বর্শা নিক্ষেপ ক্রীড়াবিষয় হিসেবে রয়েছে।

## ইতিহাস

ঐতিহাসিক দৃষ্টিকোণ খেকেই বর্শা এক ধরনের অস্ত্র ছিল। কিন্তু প্রাচীন গ্রীকরা এটিকে ক্রীড়ায় ব্যবহার করতো যা অদ্যাবধি ক্রীড়াক্ষেত্রে ব্যবহৃত হচ্ছে। বর্শা সর্বদাই হাতে নিক্ষেপ করা হয়ে থাকে। বর্শা নিক্ষেপ এক ধরনের ক্রীড়া বিষয় যা অলিম্পিক ক্রীড়ার সূচনালগ্ন থেকে অদ্যাবধি টিকে রয়েছে।

দীর্ঘ লম্ফ, চাকতি নিক্ষেপ, স্ট্যাডিয়ন ফুট রেস এবং শৌখিন কুস্তি খেলার পাশাপাশি এটিও প্রাচীন অলিম্পিক ক্রীড়ার পেন্টাথলন বা পঞ্চ-ক্রীড়ার অন্যতম বিষয় ছিল।

একজন ক্রীড়াবিদ বর্শাকে একহাতে ধরে ক্ষীপ্রগতিতে দৌঁড়ুতে থাকেন ও যথাসম্ভব বর্শাটিকে নিক্ষেপ করে সুদুরে প্রেরণে সচেষ্ট হন। অলিম্পিক ক্রীড়ায় এ ক্রীড়াটি প্রাতিষ্ঠানিক ক্রীড়া হিসেবে বিবেচিত। অন্যান্য নিক্ষেপক ক্রীড়াবিষয়ের ন্যায় বর্শা নিক্ষেপও প্রতিযোগী কর্তৃক সর্বোচ্চ গতিতে দৌঁড়ে নির্দিষ্ট দূরত্বে অতিক্রম করতে সক্ষম। এরফলে বর্শাকে ১১৩ কিমি/ঘ গতিবেগে নিক্ষেপ করলে এটি সর্বোচ্চ ১০৪.৮০ মিটার দূরত্বে যেতে সক্ষম।

## ব্যবহার
পুরুষদের আধুনিক ও আন্তর্জাতিক প্রতিযোগিতায় বর্শা দণ্ডে কাঠ কিংবা ধাতব পদার্থের ব্যবহার করা হয় যাতে একটি ধারালো ও তীক্ষ্ণ অংশ রয়েছে। আইএএএফ কর্তৃক বর্শার জন্য আরোপিত শর্তাদির কথা বিস্তারিতভাবে উল্লেখ করা হয়েছে। সামগ্রিকভাবে বর্শার দৈর্ঘ্য  এবং ওজন  এর মধ্যে হতে হবে।

মহিলাদের ক্ষেত্রে বর্শা কিছুটা ছোট ও হাল্কা ধরনের হয়। এটি দৈর্ঘ্যে  এবং ওজনে  এর মধ্যে হতে হবে।

## তথ্যসূত্র

## বহিঃসংযোগ

*(IAAF Statement)  – statement of reasons to modify the javelin design
*Masters World Rankings 
*IAAF competition rules 

বিষয়শ্রেণী:বর্শা নিক্ষেপ
বিষয়শ্রেণী:অ্যাথলেটিক্সে (ট্র্যাক অ্যান্ড ফিল্ড) ক্রীড়া বিষয়
বিষয়শ্রেণী:প্রাচীন অলিম্পিক ক্রীড়া
বিষয়শ্রেণী:নিক্ষেপক ক্রীড়া
বিষয়শ্রেণী:গ্রীষ্মকালীন অলিম্পিকে ক্রীড়া
বিষয়শ্রেণী:ট্র্যাক অ্যান্ড ফিল্ড ঘটনা
বিষয়শ্রেণী:নিক্ষেপ ক্রীড়া
চিত্রা বনমুরগি

**চিত্রা বনমুরগি** বা **রঙিলা বনমুরগি**, (), (বৈজ্ঞানিক নাম: *Galloperdix lunulata*) হচ্ছে pheasant পরিবারের একটি পাখি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

## তথ্যসূত্র

## বহিঃসংযোগ
* Videos and other media

বিষয়শ্রেণী:ভারতের পাখি
বিষয়শ্রেণী:বাংলাদেশের পাখি
বিষয়শ্রেণী:বাংলাদেশের বিলুপ্ত পাখি
বিষয়শ্রেণী:১৮২৫-এ বর্ণিত পাখি
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন

180px|থাম্ব|ইউআইএএ-এর লোগো
**ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন** (ইংরেজিতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”।

## ভূমিকা
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন বর্তমানে একটি আন্তর্জাতিক নিয়ন্ত্রক সংস্থা যেটি বিশ্বজুড়ে অসংখ্য পর্বতারোহীদের প্রতিনিধিত্ব করে। এটি পর্বতারোহণ বিষয়ক বিভিন্ন বিষয়ে, যেমন নিরাপত্তা, প্রতিযোগিতা, সুরক্ষা বিষয়ে কাজ করে। এই সংস্থাটি আন্তর্জাতিক অলিম্পিক কমিটি কর্তৃক স্বীকৃত। এছাড়া ইউআইএএ বিশ্বের অসংখ্য পর্বতারোহীদের একটি প্ল্যাটফর্ম হিসেবেও কাজ করে। বিশ্বের বিভিন্ন পর্বতারোহণ সংস্থাসমূহের মধ্যে সম্পর্ক উন্নয়নে এবং পর্বতারোহণ খেলার সামগ্রিক উৎকর্ষে এই সংস্থাটি তার কার্যক্রম পরিচালনা করে। সর্বোপরি অলিম্পিক আন্দোলনের আদর্শ বাস্তবায়নের মধ্যে দিয়ে ইউআইএএ আন্তর্জাতিক অঙ্গনে পর্বতারোহণ খেলার প্রতিনিধিত্ব করে।

## নিরাপত্তা
ইউআইএএ পর্বতারোহণের জন্য প্রয়োজনীয় টুলস এবং নিরাপত্তা বিষয়ে বিভিন্ন মান তৈরি ও উন্নয়ন করে। এসব মান বিশ্বব্যাপী পর্বতারোহণ বিষয়ক টুলস উৎপাদনকারী কর্তৃক বাস্তবায়িত হয়। প্রতি বছর এসব উৎপাদক প্রতিষ্ঠানদের অংশগ্রহণে একটি নিরাপত্তা কমিশন বা সেফটি কমিশন মিটিং অনুষ্ঠিত হয়। এই কমিশনটি প্রায় ৬০টি উৎপাদক প্রতিষ্ঠানের সাথে কাজ করে। মান যাচাই করে কমিশনটি এপর্যন্ত ১৮৬১টি পণ্যের স্বীকৃতি দিয়েছে।

## প্রতিযোগিতাসমূহ
আন্তর্জাতিক পর্যায়ে অনুষ্ঠিত আইস ক্লাইম্বিং প্রতিযোগিতাসমূহের নিয়ন্ত্রক সংস্থার দায়িত্ব পালন করে ইউআইএএ। ইউআইএএ প্রতি বছর ওয়ার্ল্ড কাপ সার্কিট, অর্ধ-বার্ষিক বিশ্ব চ্যাম্পিয়নশিপ এবং ইয়ুথ ওয়ার্ল্ড চ্যাম্পিয়নশিপ আয়োজন করে, যেগুলোতে ৩০টিরও অধিক দেশের প্রতিযোগীরা অংশগ্রহণ করে থাকে।
## তথ্যসূত্র

## বহিঃসংযোগ
* ইউআইএএ ওয়েবসাইট

বিষয়শ্রেণী:আন্তর্জাতিক ক্রীড়া সংস্থা
বিষয়শ্রেণী:পর্বতারোহণ
বিষয়শ্রেণী:আইওসি স্বীকৃত আন্তর্জাতিক ফেডারেশন
বেন ডাঙ্ক

**বেন রবার্ট ডাঙ্ক** (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য **বেন ডাঙ্ক** ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ।

## প্রারম্ভিক জীবন
অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন।

২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লিগে মুম্বই ইন্ডিয়ান্স দলে প্রতিনিধিত্ব করছেন তিনি।

## খেলোয়াড়ী জীবন
৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার।

## তথ্যসূত্র

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় উইকেট-রক্ষক
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:হোবার্ট হারিকেন্সের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:তাসমানিয়ার ক্রিকেটার
বিষয়শ্রেণী:গালে গ্ল্যাডিয়েটর্সের ক্রিকেটার
বিষয়শ্রেণী:অ্যাডিলেড স্ট্রাইকার্সের ক্রিকেটার
বিষয়শ্রেণী:অ্যান্টিগুয়া হকসবিলসের ক্রিকেটার
বিষয়শ্রেণী:কুইন্সল্যান্ড থেকে আগত ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ইয়াসির হামিদ

**ইয়াসির হামিদ কোরেশী** (Urdu: **یاسر حمید قریشی**; জন্ম: ২৮ ফেব্রুয়ারি, ১৯৭৮ পেশোয়ার, একজন পাকিস্তানি ক্রিকেটার। তিনি বাংলাদেশের বিপক্ষে তার টেস্ট ক্রিকেটের অভিষেক ম্যাচে দুইটি শতক করার গৌরব অর্জন করেন। ইয়াসিরের প্রথম ত্রিশটি একদিনের আন্তর্জাতিক ইনিংসে ইমরান ফরহাতের সাথে চতুর্থ ধারাবাহিক উদ্বোধনী ব্যাটসম্যান হিসেবে ১০০ বা তার অধিক রান করেন; যা একটি অনন্য কৃতিত্ব হিসেবে বিবেচিত। তিনি মাত্র ২২ ম্যাচে ১০০০ রানের মাইলফলক স্পর্শ করেন, যেটি ক্রিকেটের ইতিহাসে তৃতীয় দ্রুততম এবং এশিয়া মহাদেশে প্রথম।

## কীর্তিসমূহ
* টেস্ট অভিষেক ম্যাচে উভয় ইনিংসে শতক; টেস্ট ক্রিকেট ইতিহাসে লরেন্স রো’র পর দ্বিতীয় খেলোয়াড় হিসেবে মর্যাদা লাভ করেন।

## আরও দেখুন
* ইমরান নাজির
* আহমেদ শেহজাদ
* টেস্ট ক্রিকেট অভিষেকে সেঞ্চুরির তালিকা

## তথ্যসূত্র

## বহিঃসংযোগ
* Cricinfo page on Yasir Hameed

বিষয়শ্রেণী:পাকিস্তানি ক্রিকেটার
বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:অ্যাবোটাবাদ থেকে আগত ক্রিকেটার
বিষয়শ্রেণী:পেশাওয়ার প্যান্থার্সের ক্রিকেটার
বিষয়শ্রেণী:পাকিস্তানি ক্রিকেট কোচ
বিষয়শ্রেণী:অ্যাবোটাবাদের ক্রিকেটার
সৌদি রিয়াল

থাম্ব|খালিদ বিন আব্দুল আজিজের রাজত্বকালে ১ রিয়ালে রাজা ফয়সাল বিন আব্দুলাজিজের ছবি ব্যবহার করা হয়েছিল
**[[সৌদি]] রিয়াল** (মুদ্রা প্রতীক: ; ব্যাংক কোড: SAR) ( *রিয়াল*) সৌদি আরবের মুদ্রা। একে ১০০ হালালায় ( *হালালাহ*) বিভক্ত করা হয়। ৫ হালালাকে ১ সৌদি কিরিশ বলা হয়।

## ৫ম সংস্করণ

## স্থায়ী বিনিময় মূল্য

## আরও দেখুন
*সৌদি আরবের অর্থনীতি
* হেজাজ রিয়াল

## তথ্যসূত্র

## বহিঃসংযোগ
* Saudi banknotes From the first edition to the special edition.
* http://www.islamicbanknotes.com/

বিষয়শ্রেণী:সৌদি আরবের অর্থনীতি
বিষয়শ্রেণী:সৌদি আরবের মুদ্রা
ল্যাভেন্ডার

**নীলদোলা ফুল বা ল্য়াভেন্ডার** (লাতিন ভাষা: *Lavandula*), () হচ্ছে Lamiaceae পরিবারের সপুষ্পক উদ্ভিদের ৩৯টি প্রজাতির একটি গণের নাম। এটি বর্ষজীবী গুল্ম। এদের ফুলে বেশ গন্ধ থাকে যার কারণে মশা দূরে থাকে। এজন্য বাড়ির দেয়ালের কাছ ঘেঁসে লাগানো হয়। ফুল শুকিয়ে চায়ে দিয়ে খায় অনেকে। এছাড়া এর ফুল সস, ডেজারট ইত্যাদিতে ব্যবহার করে।

## আরও দেখুন
*ল্যাভেন্ডার তেল
*ল্যাভেন্ডার (রঙ)

## তথ্যসূত্র

## উৎসসমূহ
* Chaytor D A. A taxonomic study of the genus Lavandula. 1937
* Upson T, Andrews S. The Genus Lavandula. Royal Botanic Gardens, Kew 2004
* United States Department of Agriculture GRIN: Lavandula

## বহিঃসংযোগ

*Medicinal use  from University of Maryland Medical Center

বিষয়শ্রেণী:গুল্ম

বিষয়শ্রেণী:ঔষধি উদ্ভিদ
বিষয়শ্রেণী:ভেষজ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
তালতলি জামে মসজিদ

**তালতলি জামে মসজিদ** (পূর্বনামে পরিচিত **মুন্সিবাড়ী জামে মসজিদ**) হল বাংলাদেশের চাঁদপুর জেলার তালতলির গ্রামে অবস্থিত ১৯ শতকের একটি জামে মসজিদ।

## ইতিহাস
এটি ১৮৯১ সালের বৃহত্তর কুমিল্লার মুন্সিবাড়ি জমিদার আব্দুল হামিদ মুন্সি কর্তৃক প্রতিষ্ঠিত হয়। মসজিদটি মুন্সিবাড়ির পুকুরের উপর তৈরি করা হয়। তৎকালীন সময়ে মসজিদটির নামকরণ করা হয় "মুন্সিবাড়ী জামে মসজিদ"। কিন্তু পরবর্তীতে মসজিদটির নাম পরিবর্তন করে *তালতলি জামে মসজিদ* রাখা হয়।

## স্থাপত্য
স্থানীয় রাজমিস্ত্রি দ্বারা নির্মিত, কাঠামোটি ইন্দো-সারেসনিক এবং ইন্দো-ইসলামী শৈলীর মিশ্রণের। স্থাপনাটি চার কোণে চারটি মিনারসহ এতে একটি হলওয়ে রয়েছে। মূল নামাজ পড়ার কক্ষে মিহরাব (মুসাল্লাহ) রয়েছে।

মিহরাবে আঞ্চলিক খতিবদের খুতবা দেওয়ার জন্য একটি মিনবার রয়েছে। বাহিরে ওযু করার জন্য পুকুর রয়েছে। মসজিদের ছাদে ওঠার জন্য সিড়ি রয়েছে। এই ভবনে ইসলামী পন্ডিতদের থাকার জন্য একটি কোয়ার্টারের ব্যবস্থা রয়েছে এবং মাদ্রাসার ছাত্রদের জন্য পড়ার জন্য প্রধান হলটিতে খোদাইকৃত গ্রন্থাগার আছে।

## চিত্রশালা

Epitaph masjeed east facade.jpg
Munshibari mosque minaret.jpg
Pond munshibari mosque.jpg
Interior jummah taltoli jama masjeed.jpg


## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা 
* ষাট গম্বুজ মসজিদ

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার মসজিদ
বিষয়শ্রেণী:১৮৯১-এ প্রতিষ্ঠিত মসজিদ
বিষয়শ্রেণী:১৮৯১-এ সম্পন্ন মসজিদ
বিষয়শ্রেণী:ইন্দো-ইসলামি_মসজিদ
রাউটিং

**রাউটিং** হচ্ছে নেটওয়ার্কে সংযুক্ত কোন গন্তব্যে যাওয়ার জন্য সবচেয়ে উপযুক্ত পথ বাছাই করার প্রক্রিয়া । সাধারণত রাউটার নামক একধরনের নেটওয়ার্কিং ডিভাইস ব্যবহার করে রাউটিং এর কাজ করা হয় । নেটওয়ার্ক ডাটা বা ট্রাফিক গন্তব্যে যাওয়ার জন্য কোন পথ সবচেয়ে উত্তম তা বাছাই করা এবং সেই পথে ট্রাফিক পাঠিয়ে দেওয়াই হলো রাউটার এর কাজ যা রাউটিং নামে পরিচিত ।

একটি রাউটার বিভিন্ন প্রোটোকল বা নিয়মনীতি ব্যবহার করে পথ বাছাই করার কাজটি করে থাকে । নেটয়ার্কিং ডিভাইস হিসেবে রাউটারে বেশি ব্যবহৃত কিছু প্রোটোকলের নাম নিম্নরূপঃ

# RIP,
# RIPv2 (ভার্সন ২),
# EIGRP,
# OSPF, ইত্যাদি
এছাড়াও BGP নামের প্রোটোকলটি ইন্টারনেটের মতো বড় নেটওয়ার্কে রাউটিংয়ের জন্য বহুল ব্যবহৃত হয়।

## বহিঃসংযোগ

* Count-To-Infinity Problem
* "Stability Features"  are ways of avoiding the "count to infinity" problem.
* Cisco IT Case Studies about Routing and Switching
* good example at event-helix

বিষয়শ্রেণী:কম্পিউটার নেটওয়ার্কিং
বিষয়শ্রেণী:রাউটিং
বিষয়শ্রেণী:ইন্টারনেট স্থাপত্য
বীর শ্রেষ্ঠ মতিউর রহমান স্মৃতি জাদুঘর

বীরশ্রেষ্ঠ ফ্লাইট ল্যাফটেন্যান্ট মতিউর রহমানের স্মৃতিকে ধরে রাখার প্রয়াসে ২০০৮ সালের ৩১ মার্চ  বীরশ্রেষ্ঠ মতিউর রহমান স্মৃতি জাদুঘর স্থাপিত হয় ।

## অবস্থান
নরসিংদীর রায়পুরা উপজেলার সাবেক রামনগর গ্রামে বীরশ্রেষ্ঠ মতিউর রহমান স্মৃতি জাদুঘর অবস্থিত।

## ইতিহাস
সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ২০০৮ সালের ৩১  মার্চ উপঅধিনায়ক এ কে খন্দকার জাদুঘরের আনুষ্ঠানিক উদ্বোধন করেন। জাদুঘরে প্রায় ২ হাজার ৮০০টি বই রয়েছে। তবে এই জাদুঘরে বীরশ্রেষ্ঠের ব্যবহার্য কোন স্মৃতি চিহ্ন নেই। |

## তথ্যসূত্র

বিষয়শ্রেণী:ঢাকা বিভাগের জাদুঘর
বিষয়শ্রেণী:বাংলাদেশের স্মৃতি জাদুঘর
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:মতিউর রহমান (বীরশ্রেষ্ঠ)
কেন রাদারফোর্ড

**কেনেথ (কেন) রবার্ট রাদারফোর্ড**, এমএনজেডএম (; জন্ম: ২৬ অক্টোবর, ১৯৬৫) ডুনেডিনে জন্মগ্রহণকারী নিউজিল্যান্ডের সাবেক ক্রিকেটার। নিউজিল্যান্ড ক্রিকেট দলের পক্ষে দশ বছর প্রতিনিধিত্ব করেন। এছাড়াও, ১৯৯০-এর দশকে জাতীয় দলের অধিনায়ক ছিলেন। **কেন রাদারফোর্ড** ঘরোয়া ক্রিকেট অঙ্গনে ওতাগো দলের পক্ষে খেলেছেন।

## প্রারম্ভিক জীবন
১৯৮২-৮৩ মৌসুমে ১৭ বছর বয়সে ওতাগো দলের পক্ষে অভিষেক ঘটে তার। ১৯৮৪-৮৫ মৌসুমে ব্যাটিং উদ্বোধনে নেমে ৪৪.২০ গড়ে ৪৪২ রান সংগ্রহ করেন। তন্মধ্যে অকল্যান্ডের বিপক্ষে ১৩০ রান করে প্রথম সেঞ্চুরি হাঁকান। ১৯৮৫-৮৬ মৌসুমে শেল ট্রফিতে তিনটি সেঞ্চুরি সহযোগে ৫৩.১৬ গড়ে ৬৩৮ রান করেন। প্রথম-শ্রেণীর ক্রিকেটে সর্বমোট ৩৫টি সেঞ্চুরি করেন।

## খেলোয়াড়ী জীবন
ওয়েস্ট ইন্ডিজ দলের বিপক্ষে তার টেস্ট অভিষেক ঘটে। তখন ওয়েস্ট ইন্ডিজ দল বিশ্ব ক্রিকেট অঙ্গনে একাধিপত্য বিস্তার করেছিল। রাদারফোর্ড তার প্রথম সাত ইনিংসে যথাক্রমে ০, ০, ৪, ০, ২, ১ এবং ৫ রান সংগ্রহ করেছিলেন। ১৯৮৫-৮৬ মৌসুমে অস্ট্রেলিয়া সফরের জন্য মনোনীত হননি। কিন্ত ঘরোয়া ক্রিকেটে ভাল ফলাফল অর্জন করায় তাকে ১৯৮৬ সালের প্রথমার্ধ্বে সফরকারী অস্ট্রেলিয়ার বিপক্ষে খেলার সুযোগ দেয়া হয়। এ সময় তাকে মাঝারি সারিতে ব্যাটিং করতে হয়। তিন টেস্টে তিনি দুইটি অর্ধ-শতক হাঁকান। টেস্ট ক্রিকেটে অর্ধ-শতককে শতকে রূপান্তরের তেমন চেষ্টা চালাননি।

নিউজিল্যান্ড দলকে তিন বছর নেতৃত্ব দেন। রিচার্ড হ্যাডলি’র অবসরগ্রহণ ও কেবলমাত্র মার্টিন ক্রো’র ন্যায় বিশ্বমানের ব্যাটসম্যান দলে থাকায় নিউজিল্যান্ড দল কঠিন সময় অতিক্রম করে। ১৮বার চেষ্টার পর তার দল দুই টেস্ট জয়ে সক্ষম হয়।

## অবসর
১৯৯৫ সালে নিউজিল্যান্ড দল থেকে বাদ দেয়ার পর দক্ষিণ আফ্রিকায় চলে যান। সেখানে তিনি প্রথম-শ্রেণীর ক্রিকেটে পাঁচ মৌসুমে খেলেন। প্রথমে ট্রান্সভাল ও পরে গটেংয়ে খেলেন। চূড়ান্তভাবে অবসর নেয়ার পূর্বে শেষ খেলায় শূন্য রান তুলেন। অবসর নেয়ার পর আয়ারল্যান্ড ক্রিকেট দলকে পরিচালনা করেন তিনি। দুই বছর এ দায়িত্বে থাকার পর ঘোড়দৌড়ের দিকে অগ্রসর হন। ২০১৩ সাল থেকে ওয়াইকাতো রেসিং ক্লাবের মহাসচিবের দায়িত্ব পালন করছেন। এছাড়াও, স্কাই নেটওয়ার্ক টেলিভিশনের পক্ষে ক্রিকেট ধারাভাষ্যকার হিসেবে অংশগ্রহণ করছেন।

## ব্যক্তিগত জীবন
রাদারফোর্ডের বড় ভাই ইয়ান ব্যাটসম্যান হিসেবে ১৯৭৪-৭৫ থেকে ১৯৮৩-৮৪ সময়কাল পর্যন্ত ওতাগো দলে খেলেছেন। ভ্রাতৃদ্বয় ১৯৮২-৮৩ ও ১৯৮৩-৮৪ মৌসুমে ওতাগো দলে খেলেছেন। তার জ্যেষ্ঠ সন্তান হামিশ রাদারফোর্ড নিউজিল্যান্ড দলের পক্ষে টেস্ট খেলছেন।

## তথ্যসূত্র

## আরও দেখুন
* ইয়ান চ্যাটফিল্ড
* ব্রেন্ডন ম্যাককুলাম
* একদিনের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ

* 
* 

বিষয়শ্রেণী:১৯৬৫-এ জন্ম
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:আয়ারল্যান্ড ক্রিকেট দলের কোচ
বিষয়শ্রেণী:ওতাগোর ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেট অধিনায়ক
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেট অধিনায়ক
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ড জাতীয় ক্রিকেট দলের নির্বাচক
বিষয়শ্রেণী:নিউজিল্যান্ড অর্ডার অব মেরিট প্রাপক
বিষয়শ্রেণী:নিউজিল্যান্ডীয় ক্রিকেট কোচ
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:সাউথ আইল্যান্ডের ক্রিকেটার
নেটওয়ার্ক প্যাকেট

থাম্ব|ডাটা প্যাকেট
**নেটওয়ার্ক প্যাকেট** বা **ডাটা প্যাকেট** হচ্ছে প্যাকেট সুইচড নেটওয়ার্কের মধ্যদিয়ে যে ডাটা বা তথ্য প্রবাহিত হয় তার একটি ব্লক বা একক । উৎস থেকে গন্তব্যে যাওয়ার জন্য উৎস থেকে প্রেরণ করা ডাটার সম্পূর্ণ অংশ একেবারে না গিয়ে ছোট ছোট ব্লক আকারে নেটওয়ার্কের মধ্যদিয়ে প্রবাহিত হয় ।

ডাটার আগে ও পরে কিছু বাড়তি তথ্য যোগ করে একটি ডাটা প্যাকেট তৈরি হয় । নেটওয়ার্ক ও নেটওয়ার্কিং এ ব্যবহৃত বিভিন্ন ডিভাইস (আমাদের কম্পিউটার, রাউটার ইত্যাদি) ডাটা প্যাকেট তৈরি করার কাজটি করতে পারে । প্রেরিত ডাটার আগে যে বাড়তি অংশ যোগ করা হয় তা হেডার এবং পরে যে বাড়তি অংশ যোগ করা হয় তা ফুটার ইত্যাদি নামে পরিচিত । এসব অংশে উৎস ও গন্তব্যের ঠিকানাসহ রাউটিং এর কাজে ব্যবহৃত বিভিন্ন গুরুত্বপূর্ণ তথ্য থাকে ।

যখন কম্পিউটার সেন্টার থেকে রিসিভারে ডাটা পাঠায় তখন সমস্ত ডাটা টা একই সাথে সেন্টার থেকে রিসিভার এর কাছেে পৌঁছয় না। তাার পরিবর্তে ডাটা গুলি কয়েকটি ছোট ছোট আকারে ভেঙে সেই রিসিভারে কাছে পৌঁছয় এই তথ্য প্যাকেট গুলি শুধুমাত্র যে সেন্ডারের ডাটাই রিসিভারে পৌঁছে দেয় তা নয়। এই প্যাকেট গুলির সঙ্গে এই প্যাকেট গুলি সেন্ডারের উৎস স্থল এবং গন্তব্য স্থল এবং কোন পথে ডাটা পরিচালিত পরিবাহিত হয়ে পৌঁছলো সে সমস্ত তথ্য ওর সঙ্গে ০,১ হিসাবে যুক্ত হয়ে যায় । ডাটা প্যাকেট গুলি ছোট ছোট হওয়ার কারণে পরিবহন দ্রুত হয় এবং সুষ্ঠভাবে পরিচালিত হয় ।

## তথ্যসূত্র

বিষয়শ্রেণী:তথ্যের একক
বিষয়শ্রেণী:তথ্য একক
আবদুল আহাদ (বুদ্ধিজীবী)

**আবদুল আহাদ** (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম।

## জন্ম ও ছাত্রজীবন
আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন।

## কর্মজীবন
আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন।

এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন।

## মৃত্যু
১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।

দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।

## তথ্যসূত্র

১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার) 
২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।

## বহিঃসংযোগ

বিষয়শ্রেণী:১৯২৩-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:আইনজীবী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:বাংলাদেশী আইনজীবী
হিমেশ রেশমিয়া

**হিমেশ রেশামিয়া** (; জন্ম ২৩ জুলাই ১৯৭৩) হচ্ছেন একজন ভারতীয় অভিনেতা, সঙ্গীত পরিচালক, গীতিকার, সুরকার, প্রযোজক, গায়ক, চিত্রনাট্যকার, চলচ্চিত্র পরিবেশক, যিনি প্রধানত বলিউড শিল্পে কাজ করে থাকেন। তিনি ২০০৬ সালে নেপথ‍্য পুরুষ কণ্ঠশিল্পী হিসেবে ফিল্মফেয়ার পুরস্কার লাভ করেন।

## প্রাথমিক জীবন
হিমেশ রেশমিয়া গুজরাতের ভাবনগরে জন্মগ্রহণ করেন। তার পিতা ভিপিন রেশমিয়াও রাজুলার নিটবর্তী ঐ গ্রামে জন্মগ্রহঅণ করেন।হিমেশ অনর্গল গুজরাটি কথা বলতে পারেন।

## ব্যক্তিগত জীবন
মাত্র ২১ বছর বয়সে হিমেশ তার স্ত্রী কোমল এর সাথে বিবাহ বন্ধনে আবদ্ধ হন। তাদের একটি পুত্র সন্তান রয়েছে। ২০১৭ সালে তিনি ও তার স্ত্রী বান্দ্রা পারিবারিক আদালতে ডিভোর্স পিটিশন দাখিল করে দীর্ঘ ২২ বছরের বিবাহ জীবনের বিচ্ছেদ ঘটান।

## সঙ্গীত এবং চলচ্চিত্র কর্মজীবন
হিমেশের বন্ধু অভিনেতা সালমান খান এর মাধ্যমেই চলচ্চিত্রে সঙ্গীত পরিচালক হিসেবে অভিষেক ঘটে। সালমান খান হিমেশকে পিয়ার কিয়া তো ডর না কিয়া সিনেমার জন্য সঙ্গীত পরিচালক হিসেবে জতিন-ললিত এবং সাজিদ-ওয়াজিদ এর সাথে কাজ করার সুযোগ করে দেন। এই কাজে সফলতার পর হিমেশ ও খান আরো অনেক কাজ একসাথে করেছেন। সঙ্গীত পরিচালক হিসেবে হিমেশেরর সবচেয়ে বড়ো সাফল্য আসে ২০০৩ সালে **তেরে নাম** সিনেমার মাধ্যমে। এছাড়াও সালমান খানের সাথে **প্রেম রতন ধন পায়ো**, **বডিগার্ড** ও অন্যান্য ছবিগুলোর সঙ্গীত ও সমান ভাবে বিখ্যাত হয়েছে

## সম্মাননা
আশিক বানাইয়া আপনে চলচ্চিত্রে প্লে-ব্যাক এর জন্য ২০০৬ সালে হিমেশ **ফিল্মফেয়ার** সহ **আইইফা অ্যাওয়ার্ড** ও অন্যান্য পুরস্কারের সেরা প্লে-ব্যাক সঙ্গীত শিল্পীর পুরস্কারে ভুষিত হন। এছাড়াও তিনি আরো অন্যান্য অনেক সম্মাননা পেয়েছেন।

## অ্যালবাম

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:গুজরাতি ব্যক্তি
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:ভারতীয় পপ গায়ক
বিষয়শ্রেণী:ভারতীয় সঙ্গীতশিল্পী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
রেওয়ামিল

**রেওয়ামিল** হচ্ছে এমন একটি তালিকা যেখানে আয়,ব্যয়,সম্পদ ও দায় জাতীয় হিসাবগুলোর জের  অনুযায়ী সাজিয়ে হিসাবের শুদ্ধতা যাচাই করা হয়। সকল ব্যক্তিবাচক ও সম্পত্তিবাচক হিসাব এতে আনা হয়।জাবেদা ও খতিয়ানের লেনদেনগুলো সঠিকভাবে লিপিবদ্ধ হয়েছে কিনা তা রেওয়ামিলের মাধ্যমে জানা যায়।

## সীমাবদ্ধতা
হিসাবরক্ষণ পদ্ধতিতে কিছু ভুল রেওয়ামিলের মাধ্যমে ধরা পড়ে না,যাকে দু'ভাগে ভাগ করা যায়। যেমন:
# নীতিগত ভুল
# করণিক ভুল

## নীতিগত ভুল
হিসাবরক্ষণের নীতিমালা না মেনে লেনদেন লিপিবদ্ধ করা হলে তাকে নীতিগত ভুল বলে। যেমন- বিলম্বিত বিজ্ঞাপনকে সম্পওি হিসাবে না দেখিয়ে ব্যয় হিসাবে দেখানো হলে। কারণ, বিলম্বিত বিজ্ঞাপনের প্রভাব একাদিক হিসাবকালের উপর বন্টিত হয়। কিন্তু ব্যয় হিসাবে দেখানো হলে তা শুধুমাএ একটি বছরের উপর দেখানো হয়।

## করণিক ভুল
একজন হিসাববিদ হিসাবরক্ষণ প্রক্রিয়ায় অসাবধনতাবশত যে ভুলগুলো করেন তাকে করণিক ভুল বলা হয়।
করণিক ভুল ৪ প্রকার :-
# বাদ পড়ার ভুল,
# লেখার ভুল,
# পরিপূরক ভুল এবং
# বেদাখিলার ভুল।

*বাদ পড়ার ভুল:-
লিপিবদ্ধকরণের সময় কোন লেনদেন সম্পূর্ণরূপে বাদ পড়লে তাকে বাদ পড়ার ভুল বলে। 
যেমন, ৫,০০০ টাকার পণ্য ক্রয় লিপিবদ্ধকরা হলো না। যার ফলে এখানে, ৫,০০০ টাকার পণ্য কম দেখানো হয়েছে।

*লেখার ভুল:-
লেনদেন লিপিবদ্ধকরনের সময় টাকার অঙ্ক ভুল হলে তাকে লেখার ভুল বলে। 
যেমন,৫০০০ টাকার ক্রয়কে ৫০০ টাকায় লিপিবদ্ধ করা হলে।

*পরিপূরক ভুল:-
লেনদেন লিপিবদ্ধকরনের সময় একাধিক ভুল হলে,এবং তাদের একটির দ্বারা অপরটি সংশোধিত হলে তাকে পরিপূরক ভুল বলে।
যেমন- বেতন ৫,০০০ টাকার বদলে ৪,০০০ টাকা চার্জ করা হয়ছে। অন্যদিকে, ক্রয় ৪,০০০ টাকার বদলে ৫,০০০ টাকা চার্জ করা হয়েছে।

*বে-দাখিলার ভুল:-
লেনদেন লিপিবদ্ধকরনের সময় কোন নির্দিষ্ট হিসাবকে ডেবিট বা ক্রেডিট করার বদলে সমজাতীয় অন্য হিসাবকে ডেবিট বা ক্রেডিট করলে তাকে বে-দাখিলার ভুল বলে। 
যেমন- ৫,০০০ টাকার বেতনকে ৫,০০০ টাকায় ভাড়া হিসাবে লিপিবদ্ধ করা হলে।

## তথ্যসূত্র

বিষয়শ্রেণী:সর্বজনগ্রাহ্য হিসাববিজ্ঞান নীতিমালা
বিষয়শ্রেণী:হিসাববিজ্ঞান পরিভাষা